צזיקי

צזיקי (יוונית: Τζατζίκι, היגוי נכון: דזדזיקי; בטורקית: Cacık, ג'ג'יק; בכורדית יהודית: ג'ג'יג) הוא סלט יוגורט ומלפפונים שמקורו ביוון ונפוץ גם במדינות הבלקן, במדינות אגן הים התיכון ובמזרח התיכון, בשמות שונים.

אטימולוגיה
המילה צזיקי באה מהשם של המנה ביוונית Τζατζίκι, השאלה מיוונית מודרנית.

 מרכיבים 
מרכיבי הצזיקי הם יוגורט מסונן מלוח (או לבנה או גבינה לבנה בחלק ממדינות המזרח התיכון), מלפפונים חתוכים או מרוסקים במגררת גסה, מלח, שמן זית, שמיר, שום, חומץ ולעיתים סוכר או מיץ לימון ולפעמים מתבלים אותו בעשבי תיבול כגון שמיר, נענע, פטרוזיליה וטימין. יהודי כורדיסטן נוהגים להוסיף גם את רגלת הגינה.

מרקם הצזיקי יכול להיות סמיך יותר או דליל יותר, מה שמאפשר הגשתו כסלט, כמנה ראשונה (כמרק קר), כממרח, כמטבל או כתוספת למנה העיקרית.

הייצור המסחרי של הצזיקי בישראל החל על ידי מחלבות ייחודיות בשנות התשעים והוא משווק ברשתות המזון באריזות פלסטיק כממרח או בבקבוקים בגרסה דלילה יותר.

 וריאציות 

 טורקיה 
הגרסה הטורקית נקראת  והיא עשויה משילוב של מים ויוגורט יחד עם שום ושילובים שונים של ירקות ועשבי תיבול. בחלק מהמקומות היוגורט מוחלף בלבנה והתיבול המקובל הוא פלפל ונענע.

לג׳אג׳יק טורקי יש וריאציות רבות. חלק מהמתכונים כוללים מרכיבים כמו: גרגרי חיטה, גזר, בצל ירוק, נענע, צנון, פלפל אדום, פטרוזיליה, שמיר, בזיליקום, חומץ, אגוזי מלך, אגוזי לוז ושקדים בוסריים.

יוון
צזיקי בסגנון יווני מוגש לרוב לצד לחם, חצילים מטוגנים או קישואים והוא עשוי בדרך כלל מיוגורט מסונן (מחלב כבש או עזים) מעורבב עם מלפפונים, שום, מלח, שמן זית, חומץ יין אדום ושמיר ופטרוזיליה.

 קפריסין 
בקפריסין המאכל נקרא טאלאטורי (ταλαττούρι) והוא דומה למתכון היווני, אך עם תוספת טעם של נענע ומיץ לימון. לרוב מוגש כמזה (מנה קטנה לפני, או לצד הארוחה).
 ארצות הבלקן 
צזיקי נמצא במדינות בלקניות רבות. לעיתים קרובות מגישים אותו כמרק קר, פופולרי בקיץ. הוא עשוי מיוגורט, מלפפון, שום, אגוז מלך, שמיר, שמן צמחי ומים, ומוגש צונן או אפילו עם קרח. וריאצאות מקומיות עלולות להחליף יוגורט במים וחומץ ולהשמיט אגוזים ושמיר, או להוסיף לחם. במקרים נדירים ניתן להחליף את המלפפונים בחסה או בגזר.

הטרטור נמצא במדינות בלקניות רבות והוא מוגש (לרוב, בקיץ) כמרק צונן, עשוי מיוגורט, מלפפון, שום, אגוזי מלך, שמיר, שמן ומים. יש המגישים אותו עם קרח.

 צפון מקדוניה 
בצפון מקדוניה הטרטור עשוי מיוגורט או חלב מוחמץ, מלפפונים, שום ולפעמים שמיר (Кисело млеко; קיסלו מלקו).

בולגריה
בבולגריה צזיקי היא מנה ראשונה פופולרית, אך הוא מוגש גם כתוספת לצד סלט שופסקה עם כמה ארוחות. שמן חמניות ושמן זית נפוץ יותר, ולפעמים משמטים את אגוזי מלך. את הצזיקי מטבלים בשום ושמיר, על שניהם אפשר לוותר.

 אלבניה 
באלבניה צזיקי הוא מאכל מאוד פפולרי בקיץ. הוא מוגש בדרך כלל קר והוא עשוי בדרך כלל מיוגורט, שום, פטרוזיליה, מלפפון, מלח ושמן זית. הצזיקי האלבני מוגש ליד דיונון מטוגן.

 וריאציות נוספות 
וריאציה סמיכה יותר מכונה לפעמים " המוגשת כמתאבן או כתוספת. במהלך ההכנה, היוגורט נעטף בבד ונתלה למספר שעות כדי לאבד כמחצית מנוזלי היוגורט ואז מוסיפים את המלפפונים, השום, אגוזי מלך טחונים, מלח ושמן צמחי.

וריאציה העשויה עם פורסלן שמכונה לפעמים סלט פורסלנה, שעשוי להקרא יוגורט, ולא צזיקי. אחד המתכונים הפשוטים דורש פורסלן, שמן זית, חומץ יין אדום ושמיר. מתכון נוסף עשוי עם פורסלן, נענע, כוסברה טחונה, פטרוזיליה וכמובן הבסיס הסטנדרטי מלפפונים ויוגורט.

 ראו גם 
 טרטור
 בורשט קר
 רוטב
 מתאבנים
 טירוקפטרי

קישורים חיצוניים

 הערות שוליים 
קטגוריה:סלטים
קטגוריה:המטבח הבולגרי
קטגוריה:המטבח היווני
קטגוריה:המטבח היווני: רטבים
קטגוריה:המטבח הטורקי
קטגוריה:מאכלי חלב
קטגוריה:מאכלי מלפפונים